C 167 A/4
ET
Euroopa Liidu Teataja
21.4.2022
4.
KONKURSI KORRALDUS
4.1.
Ülevaade konkursi etappidest Käesolev konkurss koosneb järgmistest etappidest: — Kandideerimisavalduste esitamine (vt punkt 4.3.1). — Valikvastustega testid: verbaalse, matemaatilise ja abstraktse mõtlemise test ning keelest arusaamise testid (vt punkt 4.3.2). — Osalemistingimuste täitmise kontrollimine (vt punkt 4.3.3). — Hindamiskeskus: üldvõimete ja -oskuste hindamise katsed (juhtumianalüüs ning võimetel ja oskustel põhinev intervjuu) ja valdkonnapõhiste oskuste katse (vt punkt 4.3.4). — Tõendavate dokumentide kontrollimine ja reservnimekirjade koostamine (vt punkt 4.3.5).
Testide ja katsete toimumise viis (kaugvormis/kohapeal) ning muud vajalikud üksikasjad ja juhised täpsustatakse testidel või katsetel osalemise kutses.
Valikvastustega testide ja juhtumianalüüsi sooritamiseks tuleb aeg kinni panna, järgides EPSO antud juhiseid.
EPSO pakub tavaliselt valikvastustega testide tegemiseks välja mitu kuupäeva ja juhtumianalüüsiks ühe kuupäeva.
Ajavahemik, mille jooksul on võimalik testideks ja katseteks aega kinni panna ja neid sooritada, on piiratud.
Kui testid või katsed toimuvad kohapeal, tagab EPSO, et nende sooritamise tingimused on kooskõlas asjaomaste tervishoiuasutuste (Haiguste Ennetamise ja Tõrje Euroopa Keskus ning muud rahvusvahelised, Euroopa ja liikmesriikide asutused) soovitustega. 4.2.
Konkursi keeled 4.2.1.
Keelenõuded Konkursil osalev kandidaat peab: a) oskama väga hästi (C2-tasemel) üht järgmistest keeltest: eesti, horvaadi, itaalia, hollandi, poola või portugali keel.
Edaspidi viidatakse sellele keelele kui 1. keelele; b) oskama rahuldavalt (vähemalt B2-tasemel) inglise või prantsuse keelt.
Edaspidi viidatakse sellele keelele kui 2. keelele.
Eespool osutatud keeleoskuse miinimumtaseme nõue kehtib kõikide kandideerimisavalduses nõutud keeleoskuse osaoskuste (rääkimine, kirjutamine, lugemine ja kuulamine) kohta.
Need osaoskused on kooskõlas Euroopa keeleõppe raamdokumendis käsitletud oskustega.
Konkursi keelenõuetes on võetud arvesse Euroopa Parlamendi, ELi Nõukogu, Euroopa Komisjoni, Euroopa Liidu Kohtu, Euroopa Majandus- ja Sotsiaalkomitee ning Regioonide Komitee keeletalituse assistentide ametiülesannete eripära.
1. keele valiku võimalused vastavad nende institutsioonide tõlkeüksuste või õigusaktide koostamise üksuste sihtkeelele, mille tekste töödeldakse.
Seepärast nõutakse keeletalituse assistentidelt 1. keele väga head oskust (C2-tase), et nad suudaksid töödelda selles keeles koostatud või sellesse keelde tõlgitud keerulisi tekste (millest mõned on õigustekstid).
Enamik dokumente, millega asjaomased talitused tegelevad, on algselt koostatud inglise (näiteks Euroopa Parlamendis, ELi Nõukogus või Euroopa Komisjonis) või prantsuse keeles (Euroopa Liidu Kohtus).
Käesoleva konkursi tulemusena tööle võetavad edukad kandidaadid peavad olenevalt värbavast institutsioonist kasutama neid dokumente viitematerjalina, kui nad töötlevad 1. keeles koostatud dokumente.